Uz 21.10.2022. Nr. BNP/2022/3.5.1/5327/N

**Balvu novada pašvaldībai**

**Par Balvu pilsētas ģerboni**

Saistībā ar Balvu novada pašvaldības (adrese – Bērzpils iela 1A, Balvi, Balvu novads, LV-4501) (turpmāk – Iesniedzēja) 2022.gada 21.oktobra iesniegumu Nr. BNP/2022/3.5.1/5327/N „Par Balvu pilsētas ģerboņa atjaunošanu un reģistrēšanu” (reģistrēts Kultūras ministrijā 2022.gada 24.oktobrī ar reģistrācijas Nr.2.4-1/4620), kurā tiek lūgts atjaunot un reģistrēt Balvu pilsētas ģerboni Kultūras ministrijas Ģerboņu reģistrā, Kultūras ministrija ir konstatējusi:

1. Iesniedzēja Kultūras ministrijā ir iesniegusi 2022.gada 21.oktobra iesniegumu, kurā tiek lūgts atjaunot un reģistrēt Balvu pilsētas ģerboni, kam klāt saskaņā ar Ģerboņu likuma 3.panta otro daļu pievienotas ziņas par ģerboņa īpašnieku, ģerboņa attēla un apraksta projekts.
2. Pamatojoties uz Ģerboņu likuma 4.panta pirmo daļu, Kultūras ministrija 2022.gada 2.novembrī ar vēstuli Nr.2.4-18/1610 „Par Balvu pilsētas ģerboni” nosūtīja Iesniedzējas iesniegto iesniegumu un Balvu pilsētas ģerboņa attēla un apraksta projektu Valsts heraldikas komisijai izvērtēšanai.
3. Saskaņā ar Ģerboņu likuma 5.panta trešo daļu Valsts heraldikas komisija ir izvērtējusi Balvu pilsētas ģerboņa attēla un apraksta projektu un iesniegusi Kultūras ministrijā Valsts heraldikas komisijas 2022.gada 4.novembra atzinumu Nr.1635 „Par Balvu pilsētas ģerboņa heraldiskā apraksta un attēla apstiprināšanu un reģistrēšanu ģerboņu reģistrā”. Valsts heraldikas komisija savā atzinumā Kultūras ministrijai norāda, ka Valsts heraldikas komisija ir izskatījusi jautājumu par Balvu pilsētas ģerboņa heraldiskā apraksta un attēla atkārtotu apstiprināšanu (Balvu pilsētas ģerbonis atjaunots un apstiprināts Valsts heraldikas komisijā 1993.gadā) un iesaka Kultūras ministrijai reģistrēt ģerboņu reģistrā Balvu pilsētas ģerboni. Balvu pilsētas ģerboņa heraldiskais apraksts: *Sarkanā laukā melna vilka galva.*
4. Izskatot Iesniedzējas iesniegumu un tam pievienotos dokumentus, Kultūras ministrija, pamatojoties uz Ģerboņu likuma 4.panta otro daļu, nolemj reģistrēt Balvu pilsētas ģerboni Ģerboņu reģistrā.

**Lēmums pieņemts, pamatojoties uz:**

Ģerboņu likuma 3., 4. un 5.pantu un Administratīvā procesa likuma 5., 6., 7., 8. un 9.pantu, 64.panta pirmo un otro daļu, 65., 66. un 67.pantu un 76.panta otro daļu.

Šis lēmums stājas spēkā ar tā pieņemšanas brīdi.

Valsts sekretāre (paraksts\*) D.Vilsone

\* Dokuments ir parakstīts ar drošu elektronisko parakstu

Liepiņa 67330246

Kristine.Liepina@km.gov.lv